OpenLLM-France/wikimedia huggingface dataset:
# Dump (programa)

dump és un programa de Unix utilitzat per fer còpies de seguretat de sistemes de fitxers. Opera en blocs, sota abstraccions del sistema de fitxers tals com fitxers i carpetes. El dump pot copiar un sistema de fitxers a un emmagatzematge en cinta o a un altre disc. S'utilitza freqüentment en una xarxa encadenant la seva sortida mitjançant bzip2 i SSH.
El dump va aparèixer per primer cop a la Versió 6 AT&T UNIX.

## Vegeu també

* ↑ «dump.c». Bitsavers' Software Archive.

## Enllaços externs

* Utilitats de Linux Ext2 filesystem dump/restore (anglès)
* Torture-testing Backup and Archive Programs (anglès)
* FreeBSD manpage (anglès)
# Quars lletós

El quars lletós és un tipus de quars (diòxid de silici) de color blanc que presenta opalescència. El seu color blanc es deu a inclusions líquides englobades dins els cristalls en el moment de la seva formació. El quars lletós es pot trobar granulat en alguns tipus de sorra. Es pot confondre amb l'òpal.

## Jaciments

Es pot trobar quars lletós de mida grossa a Sibèria. Altres localitats en es pot trobar són: el Brasil, els Alps, Madagascar, Estats Units i Namíbia.

## Referències

* ↑ «Milky Quartz» (en anglès). Mindat. [Consulta: 25 desembre 2015].
* 1 2 «Còpia arxivada». Arxivat de l'original el 2015-11-24. [Consulta: 23 novembre 2015].

## Enllaços externs

* Quars lletós a Mindat
# Francesc Canals (desambiguació)

Francesc Canals (desambiguació) és el nom dels següents personatges:
* Francesc Canals i Ambrós, benefactor barceloní.
* Francesc Canals Frontera, historiador balear.
* Francesc Canals i Gassió, militar català.
* Francesc Canals i Vidal, filòsof i teòleg català.
# Jan Wasiewicz

Jan Karol Wasiewicz (Lwów, 6 de gener de 1911 - Buenos Aires, 9 de novembre de 1976) fou un futbolista polonès de la dècada de 1930.
La major part de la seva carrera la passà a clubs de Lwów, com foren el RKS, Lechia Lwów i Pogoń Lwów. Fou internacional amb la selecció de Polònia, amb la qual disputà 11 partits i participà en els Jocs Olímpics de 1936 i fou reserva al Mundial de 1938. Després de la invasió nazi, marxà del país, establint la seva residència al Regne Unit primer, on jugà futbol a l'Hibernian F.C., i a l'Argentina des de 1949.

## Referències

* 1 2 Perfil a eu-football.info
* ↑ Jan Wasiewicz a sports-reference.com]
# Barbacoll de Wagler

El barbacoll de Wagler (Hypnelus ruficollis) és una espècie d'ocell de la família dels bucònids (Bucconidae) que habita boscos poc densos del nord i est de Colòmbia i nord-oest, nord i centre de Veneçuela. Sovint és considerat coespecífic de Hypnelus bicinctus.
# Electrodiàlisi inversa

La Electrodiàlisi inversa és l'energia blava obtinguda de la diferència en la concentració de sal entre l'aigua de mar i l'aigua de riu. Un mètode per utilitzar l'energia produïda per aquest procés mitjançant un motor de combustió va ser inventat pel Prof. Sidney Loeb el 1977 --Patent d'EEUU número 4171409
En l'electrodiàlisi inversa solucions d'aigua salada i aigua dolça es fan passar a través d'un seguit de membranes d'intercanvi de cations i anions alternades. La diferència potencial química entre l'aigua salada i l'aigua dolça genera un voltatge sobre cada membrana i el potencial total del sistema és la suma de les diferències potencials de totes les membranes. És important recordar que el procés funciona per la diferència en la concentració d'ions enlloc de amb un camp elèctric, cosa que te implicacions pel tipu de membrana que es necessita.
Un mòdul amb una capacitat de 250 kW té la mida d'un contenidor de transport.
Als Països Baixos, per exemple, més de 3.300 m³ d'aigua dolça arriben al mar cada segon. La membrana divideix les diferències de pressió, cosa que resulta en una columna d'aigua d'aproximadament 135 metres. El potencial d'energia és doncs:
e = mgΔh = 3,3·10⁶ kg/s · 10 m/s² · 135 metres aprox. = 4,5·10⁹ Joules per segon, Potència = 4,5 gigawatts.

## Desenvolupament

El 2006 una planta de 50kW va ser construïda en un lloc de proves costaner a Harlingen, Països Baixos, per prevenir la bioincrustació als ànodes, càtodes i les membranes i incrementar el rendiment de les membranes. El 2007 el Directorat per les Obres Públiques i Administració de l'Aigua, Redstack, i l'ENECO va signar una declaratió d'intent pel desenvolupament d'una planta pilot al dic d'Afsluitdijk als Països Baixos. La planta va ser posada en servei el 26 de novembre de 2014 i produeix 50 kW d'electricitat per mostrar la viabilitat tècnica en condicions reals utilitzant aigua dolça d'IJsselmeer i aigua salada del mar de Wadden. Teòricament, amb 1 m³/s d'aigua de riu i una quantitat igual d'aigua de mar, aproximadament 1 MW d'electricitat renovable pot ser produïda en aquesta ubicació ampliant l'escala de la planta. S'espera que després d'aquesta fase la instal·lació podria ser expandida fins a una capacitat final de 200 MW.

## Vegeu també

* Osmosi inversa
* Membrana semipermeable
* Energia renovable

## Referències

* ↑ 1980 - energy by reverse electrodialysis
* ↑ See note 2
* ↑ «Blue energy». Arxivat de l'original el 2012-02-11. [Consulta: 27 maig 2017].
* ↑ «electrodialysis stacks by a validated model». Arxivat de l'original el 2011-07-24. [Consulta: 27 maig 2017].
* ↑ «Friese wereldprimeur met stroomproductie uit zoet-zout water». Arxivat de l'original el 2012-02-16. [Consulta: 7 juny 2021].
* ↑ Electricity from fresh and salt water
* ↑ «Dutch King opens world's first RED power plant driven on fresh-salt water mixing». Dutch Water Sector. [Consulta: 4 abril 2016].
# Psychoda hyalinata

Psychoda hyalinata és una espècie d'insecte dípter pertanyent a la família dels psicòdids que es troba a Sud-amèrica: Xile.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)
# Raion de Daugavpils

Daugavpils :
| Topònim oficial | Daugavpils |
| País | Letònia |
| Superfície | 2.525,5 km² |
| Població: | |
| - Total | 43.791 |
| - Densitat | 17,34 hab./km² |
| Pàgina web | |
El raion de Daugavpils (letó Daugavpils rajons) és un dels nous raions en els quals es dividia administrativament Letònia abans de la reforma territorial administrativa de l'any 2009. Estava situat al sud-est de Letònia amb 49,5 quilòmetres de frontera amb Belarús i 94,5 amb Lituània.
# Mas Morsell (Olivella)

El Mas Morsell és un edifici d'Olivella (Garraf) inclosa a l'Inventari del Patrimoni Arquitectònic de Catalunya.

## Descripció

Es tracta d'una masia de planta baixa i pis. Al mig de l'edifici es troba un ampli pati, al que s'accedeix a través d'una porta formada per un arc rodó rebaixat amb llinda de maó vist. La resta de les obertures, és a dir, les altres portes i finestres són de maó vist i llindes de fusta. El conjunt té diferents volums que són coberts amb teulades a una i dues vessants.

## Referències

* ↑ «Mas Morsell». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 febrer 2019].
# Figlio mio, infinitamente caro...

Figlio mio infinitamente caro... és una pel·lícula dramàtica italiana del 1985 dirigida per Valentino Orsini. Va suposar el debut de l'actor italià Sergio Rubini.

## Argument

Un advocat respectable descobreix que el seu fill, d'uns vint anys, és un addicte a l'heroïna. Farà qualsevol cosa per ajudar el seu fill únic, encara que això signifiqui compartir el seu infern personal.

## Repartiment

* Ben Gazzara - Avv. Antonio Morelli
* Sergio Rubini - Marco Morelli
* Valeria Golino - Francesca
* Mariangela Melato - Stefania

## Premis i reconeixements
### Globi d'oro - 1986

    Millor actriu revelació a Valeria Golino

### Ciak d'oro - Ciak d'oro 1986

    Candidatura a millor actriu de repartiment a Valeria Golino

## Referències

* ↑ Stefano Beccastrini. Vista nova. Aska, 2002.
* ↑ «"A cuore aperto"». , February 12, 2011.

## Enllaços externs

* Figlio mio, infinitamente caro... a YouTube
# Jan Weeteling

Jan Weeteling (Zaandam, 18 d'agost de 1940) és un nedador neerlandès, ja retirat, especialista en estil lliure, que va competir durant la dècada de 1960. És germà del també nedador Bep Weeteling.
El 1964 va prendre part en els Jocs Olímpics d'Estiu de Tòquio, on va disputar dues proves del programa de natació. En totes elles quedà eliminat en sèries.
En el seu palmarès destaca una medalla de bronze al Campionat d'Europa de natació de 1962 i una altra de plata a les Universíades de 1963.

## Referències

* 1 2 3 «Olympedia – Jan Weeteling». [Consulta: 3 juliol 2021].
* ↑ «European Swimming Championships (Men)». [Consulta: 20 juliol 2020].
# Barbacoll carablanc

El barbacoll carablanc (Hapaloptila castanea) és una espècie d'ocell de la família dels bucònids (Bucconidae) i única espècie del gènere Hapaloptila. Habita la selva humida de l'oest dels Andes, a Colòmbia, oest de l'Equador i nord-oest del Perú.
# Bébé agent d'assurances

Bébé agent d'assurances és una pel·lícula muda francesa escrita i dirigida per Louis Feuillade i estrenada el 1911. Dura sis minuts.
Aquesta pel·lícula forma part de la sèrie Bébé.

## Repartiment

* René Dary : Bébé (com Clément Mary)
* Renée Carl : Madame Labèbe, la mama

## Notes

* ↑ Bébé agent d'assurances a sensacine.com
# Ralph Metcalfe

Ralph Metcalfe (Atlanta, Estats Units 1910 - Chicago 1978) fou un atleta i polític afroamericà, guanyador de quatre medalles olímpics.

## Biografia

Va néixer el 30 de maig de 1910 a la ciutat d'Atlanta, capital de l'estat de Geòrgia.
Va morir el 10 d'octubre de 1978 a la seva residència de Chicago, població situada a l'estat d'Illinois.

## Carrera esportiva

Especialista en curses de velocitat, va participar als 22 anys en els Jocs Olímpics d'Estiu de 1932 realitzats a Los Angeles (Estats Units), on va aconseguir guanyar la medalla de plata en la prova dels 100 metres llisos, just pel darrere del seu compatriota Eddie Tolan, i la medalla de bronze en la prova dels 200 metres llisos. En els Jocs Olímpics d'Estiu de 1936 realitzats a Berlín (Alemanya nazi) aconseguí revalidar la seva medalla de plata en la prova dels 100 metres en quedar per darrere del seu compatriota Jesse Owens. En aquesta mateixos Jocs aconseguí guanyar la medalla d'or en la prova dels relleus 4x100 metres, al costat d'Owens, i on aconseguire establir un nou rècord del món amb un temps de 39.8 segons.

## Carrera política

Membre del Partit Demòcrata dels Estats Units, l'any 1971 fou escollit membre de la Cambra de Representants dels Estats Units per l'estat d'Illinois, càrrec que ocupà fins a la seva mort el 1978.
# Mani (secretari)

Mani (en llatí Manius) era la persona que controlava els afers personals de Marc Antoni a Itàlia.
Va ser un dels principals instigadors de la guerra de l'any 42 aC coneguda generalment com a guerra de Perusa organitzada per Luci Antoni i per Fúlvia la dona del triumvir, contra Octavi, mentre Marc Antoni era a l'Orient. L'any 40 aC quan Antoni i Octavi es van reconciliar, Mani va morir executat per ordre del mateix Marc, per destorbar la pau, però en realitat per haver instigat a Fúlvia.

## Referències

* ↑ Manius a: William Smith (editor), A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 920
Viccionari
# Francesc Juanola i Reixach

Francesc Juanola i Reixach (Tortellà, Garrotxa, 3 d'agost de 1891 - Manresa, Bages, 3 de desembre de 1968) va ser un fiscornaire i prolífic compositor de sardanes.
Era el segon d'una nissaga de músics. Fill de Llorenç Juanola i Gibert, pare d'Antoni Juanola i Escaler i Jaume Juanola i Escaler, i germà de Jaume, Josep, Narcís, Rafael i Salvador, tots ells també compositors. Va ser deixeble de professors com Dimas Delgado (fiscorn) i Manuel Blanch (composició). Als nou anys ja va debutar com a fiscornaire a La Principal de Tortellà i el 1921 va ser membre de la formació fundadora de la Principal del Bages, que en aquell moment encara no duia aquest nom.
La popularitat li va arribar per ser un dels compositors més prolífics de l'àmbit de la cobla, amb una gran producció musical que arriba a les més de sis-centes sardanes, un centenar d'harmonitzacions de ballets, una sarsuela (Tierra sin flores) i múltiples arranjaments musicals de cançons, principalment per cantar a les caramelles. Va obtenir una extraordinària popularitat no solament a Manresa i comarca, sinó àmpliament a tot l'àmbit sardanista pel caràcter del seu catàleg, molt alegre i de clar signe de plaça.
El 1962 va rebre el Premi Dia de la Sardana per El pantà d'Oliana.
El maig de 1981 es va celebrar a Manresa un acte d'homenatge al compositor, entre els diferents actes de celebració es va fer una ballada de sardanes en què hi participaven les colles i grups de l'època.

## Referències

* Carles Riera, Josep Maria Serracant, Josep Ventura Diccionari d'autors de sardanes i de música per a cobla Girona: SOM, 2002

## Enllaços externs

* Llista de sardanes a Sardanista.cat
# Barranc de la Conca (Roquetes)

El Barranc de la Conca, també conegut com Barranc de la Conca d'Anglesoles és un barranc del terme municipal de Roquetes, a la comarca catalana del Baix Ebre.
Està situat en el sector de ponent del terme, en el vessant sud-est del Caro. Neix al nord-est d'aquesta muntanya, en el vessant meridional de la Mola del Boix, des d'on davalla cap al sud fins que rep per la dreta el barranc d'Anglesoles. En aquell moment torç cap al sud-est, passa entre la Mola del Moro, que queda al sud-oest, i la Mola Castellona, al nord-est, fins que arriba al Racó d'Aiguadonzella, on s'ajunta amb el barranc de Desferracavalls per tal de formar el barranc de Covalta. En aquell lloc hi ha el Toll del Caragolet.

## Referències

* ↑ «Barranc de la Conca d'Anglesoles (Desferracavalls)» (en gallec). gl.wikiloc.com. [Consulta: 14 maig 2023].
* ↑ «Parc Natural dels Ports:Visiteu el Parc». parcsnaturals.gencat.cat. [Consulta: 14 maig 2023].

## Enllaços externs

* Institut Cartogràfic de Catalunya
# Ioannis Kalitzakis

Ioannis "Giannis" Kalitzakis (grec: Γιάννης Καλιτζάκης) (10 de febrer de 1966) és un exfutbolista grec de la dècada de 1990.
Fou 71 cops internacional amb la selecció grega.
Pel que fa a clubs, defensà els colors de Panelefsiniakos F.C., Panathinaikos FC i AEK Atenes FC.

## Palmarès

Panathinaikos
* Lliga grega de futbol: 1990, 1991, 1995, 1996
* Copa grega de futbol: 1988, 1989, 1991, 1993, 1994, 1995
* Supercopa grega de futbol: 1988, 1993, 1994
AEK Atenes
* Copa grega de futbol: 2000

## Referències

* ↑ Ioannis Kalitzakis Fitxa i estadístiques a la FIFA
* ↑ Ioannis Kalitzakis a National-Football-Teams.com (anglès)
# Bébé apache

Bébé Apache és una pel·lícula muda francès dirigida per Louis Feuillade i estrenada el 1910.
Aquesta pel·lícula forma part de la sèrie Bébé.

## Sinopsi

Bébé i la seva germana petita decideixen venjar el seu pare, atacat per la banda parisenca d'apaches. El nadó s'infiltra a la colla, es guanya la confiança dels membres de la colla i els prepara un parany.

## Repartiment

* René Dary : Bébé (com Clément Mary)
* Renée Carl : Madame Labèbe, la mama
* Paul Manson : Monsieur Labèbe, el pare
* Jeanne Saint-Bonnet : La minyona
* Eugène Breon
* Alphonsine Mary : Fonfon

## Notes

* ↑ Bébé Apache al bfi.org
* ↑ Bébé Apache Il Cinema Ritrovato
# Eiko Ishioka

Eiko Ishioka (en japonès: 石岡 瑛子, transliteració: Ishioka Eiko) (Tòquio, Japó 1938 - íd. 2012) fou una directora artística, dissenyadora de vestuari i dissenyadora gràfica japonesa, guardonada amb un premi Òscar.

## Biografia

Va néixer el 12 de juliol de 1938] a la ciutat de Tòquio, capital del Japó. Filla d'un dissenyador gràfic, es graduà a la Universitat de Belles arts i música de Tòquio.
Morí el 21 de gener de 2001 a Tòquio a conseqüència d'un càncer de pàncrees. Es casà amb el seu company Nicholas Soultanakis a l'hospital on estava ingressada.

## Carrera artística

Inicià la seva carrera treballant en el departament artístic i de publicitat de la multinacional Shisheido, i posteriorment en els magatzems Parco.
L'any 1985 el director Paul Schrader li encomanà el disseny artístic de la pel·lícula Mishima: A Life in Four Chapters, per la qual fou guardonada en l'edició d'aquell any del Festival de Cannes a la "millor contribució artística" juntament amb el director de fotografia John Bailey i el compositor Philip Glass. Posteriorment treballà amb Francis Ford Coppola, pel qual durant la dècada del 1970 havia realitzat el cartell publicitari japonès de la seva pel·lícula Apocalypse Now, en la producció Dràcula de Bram Stoker, per la qual aconseguí l'Oscar al millor vestuari en l'edició de 1992.
El 1987 fou guardonada amb un premi Grammy al millor disseny artístic del disc de Miles Davis Tutu.

## Premis i nominacions
### Premis Oscar

| Any | Categoria | Pel·lícula | Resultat |
| 1992 | Millor vestuari | Dràcula de Bram Stoker | Guanyador |
| 2012 | Millor vestuari | Blancaneu | Nominat |

### Premis BAFTA

| Any | Categoria | Pel·lícula | Resultat |
| 1993 | Millor vestuari | Dràcula de Bram Stoker | Nominat |

### Premis Grammy

| Any | Categoria | Disc | Resultat |
| 1987 | Millor disseny artístic | Tutu | Guanyador |

## Referències

* ↑ «Costume designer Eiko Ishioka Dies at 73». Asia Pacific Arts, 27-01-2012. Arxivat de l'original el 16 gener 2016. [Consulta: 1r febrer 2012].
* ↑ «The Image Maker». W Magazine, 01-04-2012. Arxivat de l'original el 14 gener 2013 [Consulta: 22 febrer 2013].
* ↑ «Eiko Ishioka» (en anglès). ADC. Arxivat de l'original el 2017-07-14. [Consulta: 12 juliol 2017].
* ↑ «Oscar-winning costume designer Eiko Ishioka dies», 27-01-2012. Arxivat de l'original el 7 juliol 2017. [Consulta: 3 febrer 2021].
* ↑ Hirschberg, Lynn. «The Late Eiko Ishioka Was a Costume Designer, Art Director, and Provocateur», 01-04-2012. Arxivat de l'original el 14 maig 2018. [Consulta: 3 febrer 2021].
* ↑ «65th Academy Awards (1993)» (en anglès). Acadèmia de les Arts i les Ciències Cinematogràfiques. [Consulta: 29 maig 2023].
* ↑ «85th Academy Awards (2013)» (en anglès). Acadèmia de les Arts i les Ciències Cinematogràfiques. [Consulta: 29 maig 2023].
# Rachovia brevis

Rachovia brevis és un peix de la família dels rivúlids i de l'ordre dels ciprinodontiformes.

## Morfologia

Els mascles poden assolir els 6 cm de longitud total.

## Distribució geogràfica

Es troba a Sud-amèrica: Colòmbia i Veneçuela.

## Referències

* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Regan, C. T. 1912. A revision of the poeciliid fishes of the genera Rivulus, Pterolebias and Cynolebias. Ann. Mag. Nat. Hist. (Ser. 8) v. 10 (no. 59): 494-508.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Massinga

Massinga és un municipi de Moçambic, situat a la província de Inhambane, a 70 kilòmetres de Maxixe. En 2007 comptava amb una població de 20.930 habitants. És capital del districte de Massinga i fou elevada a municipi el 2 d'abril de 2008. A les eleccions locals de 2008 fou nomenat primer president del consell municipal Clemente Boca, del Frelimo.

## Referències

* ↑ «Instituto Nacional de Estatística». Arxivat de l'original el 2007-12-19. [Consulta: 19 desembre 2007].
* ↑ «Mais 10 autarquias para Moçambique». Arxivat de l'original el 2008-12-08. [Consulta: 23 novembre 2016].
* ↑ Os resultados oficiais das eleições autárquicas de 19 de Novembro de 2008
# Francesc Josies de Saxònia-Coburg-Saalfeld

Francesc Josies de Saxònia-Coburg-Saalfeld (en alemany Franz Josias von Sachsen-Coburg-Saalfeld) (Saalfeld, 25 de setembre de 1697 - Rodach, 16 de setembre de 1764) era un noble alemany, fill del duc Joan Ernest IV (1658-1729) i de Carlota Joana de Waldeck-Wildungen (1664-1699).
Des de ben jove, Francesc Josies va iniciar la seva carrera militar amb l'exèrcit Imperial. El 1719 havia lluitat a la batalla de Francavilla i va participar en el setge de Palerm i de Messina. El 1720 va ser a petició del seu pare, va tornar a Coburg. Va ser duc, compartit amb el seu germà Cristià Ernest, de Saxònia-Coburg-Saalfeld de 1729 fins a la seva mort. Però en morir sense descendència el seu germà, el 1745, es va convertir en l'únic duc de Coburg i de Saalfeld. Entre els anys 1750 i 1755, a més, va exercir de regent del ducat de Saxònia-Weimar en nom del jove duc Ernest August II.

## Matrimoni i fills

El 2 de juliol de 1723 es va casar amb la princesa Anna Sofia de Schwarzburg-Rudolstadt (1700-1780), filla de Lluís Frederic I (1667-1718) i d'Anna Sofia de Saxònia-Gotha-Altenburg (1670-1728). El matrimoni va tenir vuit fills:
* Ernest Frederic (1724-1800), casat amb Sofia Antònia de Brunsvic-Wolfenbüttel (1724-1802).
* Joan Guillem (1726-1745)
* Anna Sofia (1727-1728)
* Cristià Francesc (1730-1797)
* Carlota Sofia (1731-1810), casada amb Lluís de Mecklenburg-Schwerin (1725-1778).
* Frederica Magdalena (1733-1734)
* Frederica Carolina(1735-1791), casada amb Cristià II Frederic de Brandenburg-Ansbach (1736-1806).
* Frederic (1737-1815), baró de Rohman, casat amb Teresa Stroffeck.

## Bibliografia

* August Beck: Franz Josias, Herzog von Sachsen-Koburg-Saalfeld. A: Allgemeine Deutsche Biographie (ADB). Band 7, Duncker & Humblot, Leipzig 1877, S. 296.
* Das herzogliche Haus Sachsen-Coburg-Gotha. Seine Geschichte und gegenwärtige Stellung in Europa. C. Macklot, 1842, S. 234 ff. (Format digital)
# Barranc de la Cova Cativera

El barranc de la Cova Cativera és un curs d'aigua de la Conca de Barberà, de breu recorregut (2 km aproximadament), que neix a la serra de Comaverd, a uns 860 m d'altitud, prop de la cova que li dona el nom, al terme municipal de Sarral. Es dirigeix a l'oest i va recollint les aigües de diversos tributaris fins a desembocar, a uns 560 m d'altitud, al barranc del Salt, un dels subafluents del riu Anguera.

## Referències

* Mapes de l'Institut Cartogràfic de Catalunya
# Izarra

Izarra és un nou barri de Vitòria en el Pla General d'Ordenació Urbana de 2000 que és al sector de Salburua. Limita amb Larrein a l'est, San Tomas al nord i amb Olaran al sud. El barri començà a construir-se el 2007 i s'ha distribuït al nord de la línia del ferrocarril que passa pel barri, Olaran i Larrein.
Viccionari
# Bébé colle les timbres

Bébé colle les timbres és una pel·lícula muda francesa escrita i dirigida per Louis Feuillade i estrenada el 17 de maig de 1912.
Aquesta pel·lícula forma part de la sèrie Bébé.

## Repartiment

* René Dary : Bébé (com Clément Mary)
* Renée Carl : Madame Labèbe, la mama
* Paul Manson : el pare

## Notes

* ↑ Bébé colle les timbres, bifi.fr
* ↑ «Bebè attacca i francobolli». italiataglia.it.
* ↑ «Indice alfabetico delle pellicole cinematografiche approvate dal Ministero dell'Interno fino al 31 dicembre 1915». fondazionecsc.it.